Gyldendals Spættebøger var en serie af mere end halvtreds titler (digtsamlinger), alle i samme billigbogsudstyr, udgivet fra ca. 1964-1972 af forlaget Gyldendal. Spættebøgerne var en del af forlagets satsning på billigbøger. Andre serier var Gyldendals Tranebøger (bred skønlitteratur), Gyldendals Bekkasinbøger (smal skønlitteratur) og Gyldendals Uglebøger (filosofi og samfundslitteratur). De ens, dog forskelligt farvede omslag, var uden undtagelse designet af Austin Grandjean. Der savnes en egentlig, bibliografisk fortegnelse over samtlige spættebøger, med hensyn til reelt antal titler, årgange, oplag m.v. da Gyldendal ikke selv ligger inde med sådanne informationer (længere?). Det samme kan formodes med hensyn til de andre nævnte serier.